Euroopan parlamentin ja neuvoston asetuksen (EU) N:o 1308/2013 94 artiklan 1 kohdan d alakohdassa tarkoitetun yhtenäisen asiakirjan sekä tuote-eritelmän julkaisutietojen julkaiseminen erään viinialan nimityksen osalta

(2022/C 315/06)

Tämä julkaiseminen antaa oikeuden vastustaa hakemusta Euroopan parlamentin ja neuvoston asetuksen (EU) N:o 1308/2013 (1) 98 artiklassa tarkoitetulla tavalla kahden kuukauden kuluessa tästä julkaisemisesta.

YHTENÄINEN ASIAKIRJA

”Rivierenland”

PDO-NL-02774

Hakemuksen jättöpäivä: 10.6.2021

1. Rekisteröitävä nimi

Rivierenland

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

5. Laatukuohuviini

9. Hiilihapotettu helmeilevä viini

15. Kuivatuista rypäleistä valmistettu viini

4. Viini(e)n kuvaus

1. VIINILUOKKA 1, viini, viinityyppi: punaviini – kuiva, erittäin hedelmäinen

Rypälelajikkeet: lajikeluettelon punaiset lajikkeet (sekoitussuhde vaihtelee vuosittain)

Aistinvaraiset ominaisuudet:

Väri: tummanpunainen

Tuoksu: hedelmäiset punaisten hedelmien aromit

Maku: punaiset hedelmät, mausteinen, kevyt tanniinirakenne

Analyyttiset ominaisuudet: sokeripitoisuus 0–9 grammaa/litra

Seuraavassa esitetyt ominaisuudet, joiden osalta arvoa ei ole määritelty, ovat EU:n säädöksissä vahvistettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (tilavuusprosenttia) Todellinen alkoholipitoisuus vähintään (tilavuusprosenttia) 11,5 Vähimmäishappopitoisuus 59,91 milliekvivalenttia/litra Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

2. VIINILUOKKA 1, viini, viinityyppi: punaviini – kuiva, kypsytetty puutynnyreissä

Rypälelajikkeet: lajikeluettelon punaiset lajikkeet (sekoitussuhde vaihtelee vuosittain)

Aistinvaraiset ominaisuudet:

Väri: tummanpunainen

Tuoksu: voimakkaat kypsien tummien hedelmien aromit, joita täydentävät mausteiset pippurin, neilikan, laakerinlehden ja tupakan vivahteet

Maku: erittäin hedelmäiset mustien hedelmien aromit, täyteläinen tanniinirakenne, aavistuksen mausteinen

Analyyttiset ominaisuudet:

sokeripitoisuus 0–6 grammaa/litra

Seuraavassa esitetyt ominaisuudet, joiden osalta arvoa ei ole määritelty, ovat EU:n säädöksissä vahvistettujen raja-arvojen mukaiset. Yleiset analyyttiset ominaisuudet Kokonaisalkoholipitoisuus enintään (tilavuusprosenttia) Todellinen alkoholipitoisuus vähintään (tilavuusprosenttia) 12 Vähimmäishappopitoisuus 53,26 milliekvivalenttia/litra Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

3. VIINILUOKKA 1, viini, viinityyppi: valkoviini – kuiva, hedelmäinen

Rypälelajikkeet: lajikeluettelon valkoiset lajikkeet ja blanc de noir -viineissä lajikeluettelon punaiset lajikkeet (sekoitussuhde vaihtelee vuosittain)

Aistinvaraiset ominaisuudet:

Väri: keltainen (blanc de noir -viineissä mahdollisesti kevyen punertava)

Tuoksu: omenainen, hieman karamellinen, jälkivaiheessa punaisten hedelmien aromit

Maku: raikas bukee, vivahteikas omenan, päärynän ja sitrushedelmien maku, miellyttävän karvas jälkimaku

Analyyttiset ominaisuudet:

sokeripitoisuus 0–9 grammaa/litra

Seuraavassa esitetyt ominaisuudet, joiden osalta arvoa ei ole määritelty, ovat EU:n säädöksissä vahvistettujen raja-arvojen mukaiset. Yleiset analyyttiset ominaisuudet Kokonaisalkoholipitoisuus enintään (tilavuusprosenttia) Todellinen alkoholipitoisuus vähintään (tilavuusprosenttia) 10,5 Vähimmäishappopitoisuus 79,89 milliekvivalenttia/litra Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

4. VIINILUOKKA 1, viini, viinityyppi: valkoviini – kuiva, kypsytetty puutynnyreissä

Rypälelajikkeet: lajikeluettelon valkoiset lajikkeet ja blanc de noir -viineissä lajikeluettelon punaiset lajikkeet (sekoitussuhde vaihtelee vuosittain)

Aistinvaraiset ominaisuudet:

Väri: vaihtelee keltaisesta oranssiin

Tuoksu: kypsät trooppiset hedelmät, kukkainen, hienovaraiset puumaiset vivahteet

Maku: kypsät keltaiset trooppiset hedelmät, täyteläinen, päämakua tukevat puumaiset aromit, pitkä jälkimaku

Analyyttiset ominaisuudet:

sokeripitoisuus 0–9 grammaa/litra

Seuraavassa esitetyt ominaisuudet, joiden osalta arvoa ei ole määritelty, ovat EU:n säädöksissä vahvistettujen raja-arvojen mukaiset. Yleiset analyyttiset ominaisuudet Kokonaisalkoholipitoisuus enintään (tilavuusprosenttia) Todellinen alkoholipitoisuus vähintään (tilavuusprosenttia) 10,5 Vähimmäishappopitoisuus 66,58 milliekvivalenttia/litra Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

5. VIINILUOKKA 1, viini, viinityyppi: valkoviini – puolimakea, hedelmäinen

Rypälelajikkeet: lajikeluettelon valkoiset lajikkeet ja blanc de noir -viineissä lajikeluettelon punaiset lajikkeet (sekoitussuhde vaihtelee vuosittain)

Aistinvaraiset ominaisuudet:

Väri: vaaleankeltainen

Tuoksu: tiivis bukee

Maku: hienovarainen kypsien trooppisten hedelmien, kuivattujen aprikoosien ja sitrushedelmien maku

Analyyttiset ominaisuudet:

sokeripitoisuus 12–45 grammaa/litra

Seuraavassa esitetyt ominaisuudet, joiden osalta arvoa ei ole määritelty, ovat EU:n säädöksissä vahvistettujen raja-arvojen mukaiset. Yleiset analyyttiset ominaisuudet Kokonaisalkoholipitoisuus enintään (tilavuusprosenttia) Todellinen alkoholipitoisuus vähintään (tilavuusprosenttia) 10 Vähimmäishappopitoisuus 79,89 milliekvivalenttia/litra Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

6. VIINILUOKKA 1, viini, viinityyppi: makea viini

Rypälelajikkeet: lajikeluettelon valkoiset lajikkeet ja blanc de noir -viineissä lajikeluettelon punaiset lajikkeet (sekoitussuhde vaihtelee vuosittain)

Aistinvaraiset ominaisuudet:

Väri: hienostuneen kullankeltainen jälkiruokaviini

Tuoksu: tiivis bukee

Maku: hienovarainen kypsien trooppisten hedelmien, kuivattujen aprikoosien ja sitrushedelmien maku, jossa on kuitenkin myös mausteisia ananaksen ja litsin vivahteita

Analyyttiset ominaisuudet:

sokeripitoisuus vähintään 45 grammaa/litra

Seuraavassa esitetyt ominaisuudet, joiden osalta arvoa ei ole määritelty, ovat EU:n säädöksissä vahvistettujen raja-arvojen mukaiset. Yleiset analyyttiset ominaisuudet Kokonaisalkoholipitoisuus enintään (tilavuusprosenttia) Todellinen alkoholipitoisuus vähintään (tilavuusprosenttia) 5 Vähimmäishappopitoisuus 86,54 milliekvivalenttia/litra Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

7. VIINILUOKKA 1, viini, viinityyppi: roseeviini – kuiva, erittäin hedelmäinen

Rypälelajikkeet: lajikeluettelon punaiset lajikkeet (sekoitussuhde vaihtelee vuosittain)

Aistinvaraiset ominaisuudet:

Väri: hennon vaaleanpunainen

Tuoksu: vadelma ja muut kesämarjat, aavistuksen mausteinen

Maku: hedelmäinen viini, vadelman, mansikan ja muiden kesämarjojen aromit, raikas jälkimaku

Analyyttiset ominaisuudet:

sokeripitoisuus 0–9 grammaa/litra

Seuraavassa esitetyt ominaisuudet, joiden osalta arvoa ei ole määritelty, ovat EU:n säädöksissä vahvistettujen raja-arvojen mukaiset. Yleiset analyyttiset ominaisuudet Kokonaisalkoholipitoisuus enintään (tilavuusprosenttia) Todellinen alkoholipitoisuus vähintään (tilavuusprosenttia) 10,5 Vähimmäishappopitoisuus 79,89 milliekvivalenttia/litra Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

8. VIINILUOKKA 5, laatukuohuviini, viinityyppi: valkoinen kuohuviini – hedelmäinen

Rypälelajikkeet: lajikeluettelon valkoiset lajikkeet ja blanc de noir -viineissä lajikeluettelon punaiset lajikkeet (sekoitussuhde vaihtelee vuosittain)

Aistinvaraiset ominaisuudet:

Väri: vaaleankeltainen

Tuoksu: kypsät keltaiset hedelmät

Maku: pehmeä vaahto, täyteläinen, kypsien keltaisten hedelmien aromit

Analyyttiset ominaisuudet:

sokeripitoisuus 0–24 grammaa/litra

Seuraavassa esitetyt ominaisuudet, joiden osalta arvoa ei ole määritelty, ovat EU:n säädöksissä vahvistettujen raja-arvojen mukaiset. Yleiset analyyttiset ominaisuudet Kokonaisalkoholipitoisuus enintään (tilavuusprosenttia) Todellinen alkoholipitoisuus vähintään (tilavuusprosenttia) 11 Vähimmäishappopitoisuus 79,89 milliekvivalenttia/litra Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

9. VIINILUOKKA 5, laatukuohuviini, viinityyppi: roseekuohuviini – hedelmäinen

Rypälelajikkeet: lajikeluettelon punaiset lajikkeet (sekoitussuhde vaihtelee vuosittain)

Aistinvaraiset ominaisuudet:

Väri: hennon vaaleanpunainen

Tuoksu: kypsät punaiset hedelmät

Maku: pehmeä vaahto, täyteläinen, tuoreiden punaisten hedelmien aromit

Analyyttiset ominaisuudet:

sokeripitoisuus 0–24 grammaa/litra

Seuraavassa esitetyt ominaisuudet, joiden osalta arvoa ei ole määritelty, ovat EU:n säädöksissä vahvistettujen raja-arvojen mukaiset. Yleiset analyyttiset ominaisuudet Kokonaisalkoholipitoisuus enintään (tilavuusprosenttia) Todellinen alkoholipitoisuus vähintään (tilavuusprosenttia) 11 Vähimmäishappopitoisuus 79,89 milliekvivalenttia/litra Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

10. VIINILUOKKA 9, hiilihapotettu helmeilevä viini, viinityyppi: helmeilevä valkoviini – hedelmäinen

Rypälelajikkeet: lajikeluettelon valkoiset lajikkeet ja blanc de noir -viineissä lajikeluettelon punaiset lajikkeet (sekoitussuhde vaihtelee vuosittain)

Aistinvaraiset ominaisuudet:

Väri: kellertävä

Tuoksu: valkoiset hedelmät, kukkainen

Maku: hedelmäinen helmeilevä viini, vihreän omenan, villipersikan ja kukkien aromit, hienovaraiset muskotin vivahteet

Analyyttiset ominaisuudet:

sokeripitoisuus 5–24 grammaa/litra

Seuraavassa esitetyt ominaisuudet, joiden osalta arvoa ei ole määritelty, ovat EU:n säädöksissä vahvistettujen raja-arvojen mukaiset. Yleiset analyyttiset ominaisuudet Kokonaisalkoholipitoisuus enintään (tilavuusprosenttia) Todellinen alkoholipitoisuus vähintään (tilavuusprosenttia) 10 Vähimmäishappopitoisuus 79,89 milliekvivalenttia/litra Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

11. VIINILUOKKA 9, hiilihapotettu helmeilevä viini, viinityyppi: helmeilevä roseeviini – erittäin hedelmäinen

Rypälelajikkeet: lajikeluettelon punaiset lajikkeet (sekoitussuhde vaihtelee vuosittain)

Aistinvaraiset ominaisuudet:

Väri: hennon vaaleanpunainen

Tuoksu: vadelma ja muut kesämarjat

Maku: hedelmäinen helmeilevä viini, vadelman, mansikan ja muiden kesämarjojen aromit

Analyyttiset ominaisuudet:

sokeripitoisuus 5–24 grammaa/litra

Seuraavassa esitetyt ominaisuudet, joiden osalta arvoa ei ole määritelty, ovat EU:n säädöksissä vahvistettujen raja-arvojen mukaiset. Yleiset analyyttiset ominaisuudet Kokonaisalkoholipitoisuus enintään (tilavuusprosenttia) Todellinen alkoholipitoisuus vähintään (tilavuusprosenttia) 10 Vähimmäishappopitoisuus 79,89 milliekvivalenttia/litra Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

12. VIINILUOKKA 9, hiilihapotettu helmeilevä viini, viinityyppi: helmeilevä punaviini – erittäin hedelmäinen

Rypälelajikkeet: lajikeluettelon punaiset lajikkeet (sekoitussuhde vaihtelee vuosittain)

Aistinvaraiset ominaisuudet:

Väri: kirkkaanpunainen

Tuoksu: kesän hedelmät, aromikas

Maku: kevyt vaahto, tuoreet kesän hedelmät, alhainen alkoholipitoisuus; aromikas viini, jossa on vain vähän tanniineja; soveltuu erinomaisesti aperitiiviksi tai jälkiruokaviiniksi

Analyyttiset ominaisuudet:

sokeripitoisuus 25–150 grammaa/litra

Seuraavassa esitetyt ominaisuudet, joiden osalta arvoa ei ole määritelty, ovat EU:n säädöksissä vahvistettujen raja-arvojen mukaiset. Yleiset analyyttiset ominaisuudet Kokonaisalkoholipitoisuus enintään (tilavuusprosenttia) Todellinen alkoholipitoisuus vähintään (tilavuusprosenttia) 7 Vähimmäishappopitoisuus 93,20 milliekvivalenttia/litra Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

13. VIINILUOKKA 15, kuivatuista rypäleistä valmistettu viini, viinityyppi: makea valkoviini

Rypälelajikkeet: lajikeluettelon valkoiset lajikkeet (sekoitussuhde vaihtelee vuosittain)

Aistinvaraiset ominaisuudet:

Väri: kullankeltainen

Tuoksu: kandeeratut valkoiset ja trooppiset hedelmät

Maku: hienovaraiset kypsien trooppisten hedelmien ja kuivattujen hedelmien aromit, joita hapokkuus tasapainottaa

Analyyttiset ominaisuudet:

sokeripitoisuus 100–250 grammaa/litra

Seuraavassa esitetyt ominaisuudet, joiden osalta arvoa ei ole määritelty, ovat EU:n säädöksissä vahvistettujen raja-arvojen mukaiset. Yleiset analyyttiset ominaisuudet Kokonaisalkoholipitoisuus enintään (tilavuusprosenttia) Todellinen alkoholipitoisuus vähintään (tilavuusprosenttia) 9 Vähimmäishappopitoisuus 106,51 milliekvivalenttia/litra Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

5. Viininvalmistusmenetelmät

a. Olennaiset viininvalmistusmenetelmät

1. VIINILUOKKA 1, viini, viinityyppi: punaviini – kuiva, erittäin hedelmäinen

Erityinen viininvalmistusmenetelmä

— Kuorikäyminen vähintään neljän päivän ajan

— Täydellinen malolaktinen käyminen

2. VIINILUOKKA 1, viini, viinityyppi: punaviini – kuiva, kypsytetty puutynnyreissä

Erityinen viininvalmistusmenetelmä

— Kuorikäyminen vähintään neljän päivän ajan

— Kypsyttäminen puutynnyreissä vähintään yhdeksän kuukauden ajan

— Täydellinen malolaktinen käyminen

3. VIINILUOKKA 1, viini, viinityyppi: valkoviini – kuiva, hedelmäinen

Erityinen viininvalmistusmenetelmä

— Kylmäkäyminen alle 20 °C:ssa (poikkeuksena viinit, jotka eivät käy helposti – niiden osalta lämpötilaa nostetaan käymisen alussa)

— Mahdollinen valkoisten rypäleiden kuorien lisääminen käymisen ajaksi tai blanc de noir -viinin valmistus

4. VIINILUOKKA 1, viini, viinityyppi: valkoviini – kuiva, kypsytetty puutynnyreissä

Erityinen viininvalmistusmenetelmä

— Kylmäkäyminen alle 20 °C:ssa (poikkeuksena viinit, jotka eivät käy helposti – niiden osalta lämpötilaa nostetaan käymisen alussa)

— Vähintään 50 prosenttia viinin määrästä kypsytetään puutynnyreissä vähintään kolmen kuukauden ajan

— Mahdollinen valkoisten rypäleiden kuorien lisääminen käymisen ajaksi tai blanc de noir -viinin valmistus

5. VIINILUOKKA 1, viini, viinityyppi: valkoviini – puolimakea, hedelmäinen

Erityinen viininvalmistusmenetelmä

— Kylmäkäyminen alle 20 °C:ssa (poikkeuksena viinit, jotka eivät käy helposti – niiden osalta lämpötilaa nostetaan käymisen alussa)

— Käymisen varhainen pysäyttäminen viilennyksellä tai suodatuksella

— Mahdollinen valkoisten rypäleiden kuorien lisääminen käymisen ajaksi tai blanc de noir -viinin valmistus

6. VIINILUOKKA 1, viini, viinityyppi: roseeviini – kuiva, erittäin hedelmäinen

Erityinen viininvalmistusmenetelmä

— Kylmäkäyminen alle 20 °C:ssa (poikkeuksena viinit, jotka eivät käy helposti – niiden osalta lämpötilaa nostetaan käymisen alussa)

— Kuorikäyminen (maserointi) kylmässä roseeviinille tyypillisen värin saamiseksi

7. VIINILUOKKA 1, viini, viinityyppi: makea viini

Erityinen viininvalmistusmenetelmä

— Kylmäkäyminen alle 20 °C:ssa (poikkeuksena viinit, jotka eivät käy helposti – niiden osalta lämpötilaa nostetaan käymisen alussa)

— Jääviineissä rypäleiden on jäädyttävä ulkona (vähintään –7 °C:ssa), ja ne on kerättävä ja käsiteltävä täysin jäätyneinä, jotta rypäleen vesi ei päädy viiniin

— Mahdollinen valkoisten rypäleiden kuorien lisääminen käymisen ajaksi tai blanc de noir -viinin valmistus

8. VIINILUOKKA 5, laatukuohuviini, viinityyppi: valkoinen kuohuviini – hedelmäinen

Erityinen viininvalmistusmenetelmä

— Kylmäkäyminen alle 20 °C:ssa (poikkeuksena viinit, jotka eivät käy helposti – niiden osalta lämpötilaa nostetaan käymisen alussa)

— Kokonaisten terttujen puristaminen, 64 prosentin enimmäistuotos

— Jälkikäyminen pullossa perinteisellä menetelmällä

— Mahdollinen valkoisten rypäleiden kuorien lisääminen käymisen ajaksi tai blanc de noir -viinin valmistus

9. VIINILUOKKA 5, laatukuohuviini, viinityyppi: roseekuohuviini – erittäin hedelmäinen

Erityinen viininvalmistusmenetelmä

— Kylmäkäyminen alle 20 °C:ssa (poikkeuksena viinit, jotka eivät käy helposti – niiden osalta lämpötilaa nostetaan käymisen alussa)

— Kuorikäyminen (maserointi) kylmässä roseeviinille tyypillisen värin saamiseksi

— Jälkikäyminen pullossa perinteisellä menetelmällä

10. VIINILUOKKA 9, hiilihapotettu helmeilevä viini, viinityyppi: helmeilevä valkoviini – hedelmäinen

Erityinen viininvalmistusmenetelmä

— Kylmäkäyminen alle 20 °C:ssa (poikkeuksena viinit, jotka eivät käy helposti – niiden osalta lämpötilaa nostetaan käymisen alussa)

— Hiilidioksidista aiheutuva paine pullossa enintään 2,5 baaria

— Mahdollinen valkoisten rypäleiden kuorien lisääminen käymisen ajaksi tai blanc de noir -viinin valmistus

11. VIINILUOKKA 9, hiilihapotettu helmeilevä viini, viinityyppi: helmeilevä roseeviini – erittäin hedelmäinen

Erityinen viininvalmistusmenetelmä

— Kylmäkäyminen alle 20 °C:ssa (poikkeuksena viinit, jotka eivät käy helposti – niiden osalta lämpötilaa nostetaan käymisen alussa)

— Kuorikäyminen (maserointi) kylmässä roseeviinille tyypillisen värin saamiseksi

— Hiilidioksidista aiheutuva paine pullossa enintään 2,5 baaria

12. VIINILUOKKA 9, hiilihapotettu helmeilevä viini, viinityyppi: helmeilevä punaviini – erittäin hedelmäinen

Erityinen viininvalmistusmenetelmä

— Kylmäkäyminen alle 18 °C:ssa (poikkeuksena viinit, jotka eivät käy helposti – niiden osalta lämpötilaa nostetaan käymisen alussa)

— Hiilidioksidista aiheutuva paine pullossa enintään 2,5 baaria

13. VIINILUOKKA 15, kuivatuista rypäleistä valmistettu viini, viinityyppi: makea viini

Erityinen viininvalmistusmenetelmä

— Kylmäkäyminen alle 20 °C:ssa (poikkeuksena viinit, jotka eivät käy helposti – niiden osalta lämpötilaa nostetaan käymisen alussa)

— Viini valmistetaan viinirypäleistä, joista vesi on osittain poistettu (kuivaamalla ne auringossa tai varjossa); ilman väkevöimistä saadun rypälemehun potentiaalinen alkoholipitoisuus on näin vähintään 16 tilavuusprosenttia (tai vähintään 272 grammaa sokeria litraa kohden)

b. Enimmäistuotokset

1. Cabernet Blanc 50 hehtolitraa hehtaaria kohden

2. Johanniter 60 hehtolitraa hehtaaria kohden

3. Merzling 60 hehtolitraa hehtaaria kohden

4. Muscaris 50 hehtolitraa hehtaaria kohden

5. Sauvignac 50 hehtolitraa hehtaaria kohden

6. Solaris 60 hehtolitraa hehtaaria kohden

7. Cabernet Cantor 40 hehtolitraa hehtaaria kohden

8. Cabernet Cortis 40 hehtolitraa hehtaaria kohden

9. Cabaret Noir 40 hehtolitraa hehtaaria kohden

10. Monarch 40 hehtolitraa hehtaaria kohden

11. Pinotin 40 hehtolitraa hehtaaria kohden

12. Regent 40 hehtolitraa hehtaaria kohden

13. Souvignier Gris 60 hehtolitraa hehtaaria kohden

14. Villaris 60 hehtolitraa hehtaaria kohden

6. Rajattu maantieteellinen alue

Rivierenlandin alkuperäalue kattaa yhtenäisen alueen, joka sijaitsee Saksasta ja Limburgin provinssista Gelderlandin provinssiin ja Gorinchemin kaupunkiin virtaavien jokien varsilla ja niiden välissä. Alueella lietteinen savimaa ja hietasavi vaihtuvat turvemaaksi. Rivierenlandin maantieteellisen alueen rajat määritellään pääasiassa alueella virtaavien jokien perusteella. Alueen ulkorajat sijaitsevat linnuntietä mitattuina enintään viisi kilometriä jokien keskikohdasta. Alueen pohjoisraja (idästä länteen) seuraa Oude IJssel-, IJssel-, Nederrijn- ja Lek-jokia, kun taas alueen itärajan muodostaa maaraja Saksan kanssa (Gendringenin ja Bredewegin välinen osuus). Etelässä alueen raja noudattelee Gelderlandin ja Limburgin provinssien rajaa Bredewegistä Molenhoekiin ja sen jälkeen Maasjokea seuraavaa Pohjois-Brabantin provinssin rajaa aina Heusdeniin asti. Lännessä alue rajoittuu Heusdenin kanaaliin ja Afgdamde Maas -jokihaaraan Waaljoen rannalla sijaitsevaan Woudrichemiin asti. Woudrichemista alueen raja seuraa Gelderlandin provinssin rajaa, joka etenee Lingejoen vartta kohti Lekjokea Rivierenlandin SAN-alueen pohjoisosassa.

7. Pääasiallinen rypälelajike / pääasialliset rypälelajikkeet

Cabaret Noir N (VB 91-26-4)

Cabernet Blanc B (VB 91-26-1)

Cabernet Cantor N

Cabernet Cortis

Johanniter B

Merzling B

Monarch

Muscaris B

Pinotin N

Regent N

Sauvignac B (Cal 6-04)

Solaris

Souvignier Gris

Villaris B

8. Yhteyden/yhteyksien kuvaus

8.1. Kasvuympäristöllä – eli kaikilla viinitarhassa kasvavaan viiniköynnökseen vaikuttavilla tekijöillä – on merkittävä vaikutus viinin laatuun. Rivierenlandin rajatulla maantieteellisellä alueella kaikki kasvuympäristön osatekijät – ilmasto, sijainti, maaperä, viinitarhan hoito, lajikkeiden valinta ja viininvalmistusprosessi – vaikuttavat osaltaan viinin laatuun kaikissa neljässä viiniluokassa (1. Viini, 5. Laatukuohuviini, 9. Hiilihapotettu helmeilevä viini ja 15. Kuivatuista rypäleistä valmistettu viini).

Ilmasto

Rivierenlandin alueen pohjoisen sijainnin takia kypsymiskausi jatkuu myös syys- ja lokakuulle. Tämän seurauksena rypäleet kypsyvät kohtuullisissa päivälämpötiloissa ja viileissä yölämpötiloissa. Viileät yöt takaavat, että happojen hajoaminen tapahtuu hyvin hitaasti, minkä ansiosta rypäleet kypsyvät pitkään ja niiden fenolit saavuttavat ihanteellisen kypsyyden. Näissä ilmasto-olosuhteissa saadaan suojatulle alkuperänimitykselle ”Rivierenland” tyypillisiä viileän ilmaston viinejä, joissa on runsaasti hedelmäisiä perusaromeja ja miellyttävä, raikas hapokkuus.

Sijainti

Koska alue sijaitsee Utrechtin ja Veluwen kukkulajonojen tuulensuojaisella puolella (= kuivalla puolella), sademäärät ovat pienempiä kuin ympäröivillä alueilla. Tämän sijainnin sekä avointen polderitasankojen ja vesialueiden takia alueella myös tuulee keskimääräistä enemmän verrattuna sen pohjois- ja eteläpuolella sijaitseviin alueisiin. Tuulisuus takaa optimaalisen ilman kierron viinitarhoilla, minkä ansiosta viiniköynnösten lehvistö kuivuu nopeasti erityisesti sateen jälkeen (jota muutenkin saadaan maltillisesti). Tämä vähentää sienikasvustojen riskiä, ja rypäleet säilyvät terveinä ja laadukkaina. Koska pakolliselle korjuulle ei näin ollen ole tarvetta, rypäleiden kypsymiskautta voidaan pidentää ja ne voidaan jättää köynnökseen syksyyn asti (syys-/lokakuu) ihanteellisen fysiologisen kypsyyden saavuttamiseksi.

Maaperä

Rivierenlandin alueen maaperä on ravinteikasta ja mineraalipitoista lietemaata, joka tarjoaa ihanteelliset kasvuolosuhteet erityisesti hedelmäntuotantoa varten ja auttaa tuomaan esiin rypäleiden perusaromit. Koska lietemaalla on erittäin hyvä vedensitomiskyky, maaperässä on riittävästi vettä myös kuivina kausina. Näin viiniköynnös pystyy saamaan riittävästi ravinteita maaperästä kuivina kausina ja myös yhteyttäminen voi jatkua. Tämä edistää sokerien muodostumista ja sellaisten perusaromien kehittymistä, jotka ovat luonteenomaisia suojatun alkuperänimityksen ”Rivierenland” saaneille viineille.

Viinitarhan hoitaminen

Rivierenlandin alueen viininviljelijöillä ja heidän toteuttamillaan asianmukaisilla hoitotoimilla on keskeinen rooli rypäleiden optimaalisen kypsyyden varmistamisessa. Rypäleiden ihanteellinen sokeripitoisuus ja fysiologinen kypsyys varmistetaan maaperän muokkaamisella (rivien kyntäminen ja kylväminen hyvän maaperän rakenteen ja vesitasapainon takaamiseksi), lehvistön hoidolla (mm. lehtien poistaminen terttujen ympäriltä, terttujen harventaminen, köynnösten leikkaus), alhaisilla tuotoksilla ja ihanteellisen korjuuajan määrityksellä.

Kaikkiin Rivierenland-viineihin vaikuttavia ihmisen toimia ovat esimerkiksi seuraavat:

— Talvella suoritettava säästävä leikkaus (soft pruning), jolla on tärkeä merkitys viiniköynnösten kunnon ylläpitämisessä. Leikkauksessa silmujen määrää vähennetään, mikä auttaa rypäleitä kasvamaan (köynnös ei ylirasitu ja lopputuloksena on laadukasta viiniä).

— Terttujen harventaminen, jotta köynnös jaksaa kasvattaa kaikkia terttuja sopivaan kypsyysasteeseen asti. Toimenpiteellä parannetaan rypäleiden kypsymistä.

— Lehtien poistaminen, jotta tertut kuivuvat nopeammin ja harmaahomeen kasvua voidaan ehkäistä mahdollisimman hyvin. Näin saadaan myös avoimempia terttuja, jotka kuivuvat paremmin ja joissa on enemmän terveitä rypäleitä.

— Sopivan korjuuajankohdan määrittäminen, jossa otetaan huomioon rypäleistä mitattu sokeri- ja happopitoisuus, rypäleiden aromit, tarkka sääennuste ja yleiskäsitys rypäleiden terveydentilasta. Näin voidaan varmistaa, että rypäleet korjataan silloin, kun ne ovat saavuttaneet ihanteellisen kypsyyden.

8.2. Rypälelajikkeiden valinta

Rivierenlandin alueella käytetyt rypälelajikkeet soveltuvat kosteampaan pohjoiseen ilmastoon, sillä ne ovat vastustuskykyisempiä sienitaudeille ja kypsyvät hieman aiemmin, mikä tukee kestävää viljelyä. Tautien sietokyky mahdollistaa pidemmän kypsymiskauden, ja sienimyrkkyjä voidaan käyttää mahdollisimman vähän. Tämä lisää viinitarhan yleistä ekologisuutta sekä parantaa niin viiniköynnösten terveydentilaa kuin rypäleiden ja viinin laatua.

Viininvalmistus

Viininvalmistusmenetelmissä pyritään säilyttämään viinien perusaromit ja raikas hapokkuus.

Muita viiniluokkia koskevat lisätiedot (muut kuin luokka ”Viini”)

— Laatukuohuviini

Laatukuohuviinin pohjaviinillä on samat aistinvaraiset ominaisuudet kuin luokassa ”Viini” (sama raikkaus ja hedelmäinen maku, jotka ovat peräisin maaperän, ilmaston ja ihmisen toiminnan yhdistelmästä). Lisäksi sillä on ominaisuuksia, jotka syntyvät muunnettaessa pohjaviini kuohuviiniksi pullossa tapahtuvan käymisen (eli perinteisen menetelmän) avulla. Tämä saa myös aikaan viinin hienostuneen vaahdon. Pullossa oleva ylipaine on vähintään 3,5 baaria. Laatukuohuviiniin käytetyn cuvéen todellinen alkoholipitoisuus on vähintään 11 tilavuusprosenttia.

— Hiilihapotettu helmeilevä viini

Myös helmeilevän viinin pohjaviinillä on samat aistinvaraiset ominaisuudet kuin luokassa ”Viini” (sama raikkaus ja hedelmäinen maku, jotka ovat peräisin maaperän, ilmaston ja ihmisen toiminnan yhdistelmästä). Lisäksi sillä on ominaisuuksia, jotka syntyvät, kun viiniin lisätään hiilidioksidia kuplien aikaansaamiseksi. Hiilihapotetun helmeilevän viinin todellinen alkoholipitoisuus on vähintään 7 prosenttia, ja pullossa oleva ylipaine on enintään 2,5 baaria. Kyseessä on raikas ja erittäin hedelmäinen kesäviini.

— Kuivatuista rypäleistä valmistettu viini

Kuivatuista rypäleistä valmistetun viinin sokeripitoisuuden ja aromien tiivistymisen kannalta keskeinen vaihe on rypäleiden pidempi kypsyminen, jonka jälkeen niitä kuivatetaan vähintään kahden viikon ajan. Kylmäkäymisen avulla saadaan viiniä, jonka todellinen alkoholipitoisuus on vähintään 9,4 prosenttia. Tämän hedelmäisen viinin aromipitoisuus johtuu maaperän, ilmaston ja ihmisen toiminnan yhdistelmästä. Kyseisen jälkiruokaviinin täyteläinen maku on erityisesti viinin valmistajien huolellisen työskentelyn ansiota.

Yhteenveto

Kasvuympäristö, valitut rypälelajikkeet ja viininvalmistusmenetelmät vaikuttavat kaikkiin Rivierenlandin alueella tuotettuihin viiniluokkiin. Kaikkiin ”Viini”-luokan viineihin käytettävät rypäleet ovat saavuttaneet ihanteellisen sokeripitoisuuden ja fenolien kypsyyden, mikä antaa valko- ja roseeviineille erittäin hedelmäiset aromit ja raikkaan hapokkuuden. Lisäksi alueella tuotetaan rotevia punaviinejä, joissa on pehmeä jälkimaku. Viininvalmistusprosessin tuloksena myös nämä viinit ovat säilyttäneet erittäin hedelmäiset arominsa, minkä lisäksi niille on ominaista pehmeä rakenne ja notkea tanniinisuus. ”Laatukuohuviini”- ja ”Hiilihapotettu helmeilevä viini” -luokkiin kuuluvien viinien rypäleet kerätään usein aikaisemmin kuin ”Viini”-luokan viinien rypäleet. Vaikka tämä tekeekin rypäleistä hapokkaampia, niissä on jo runsaasti kasvuympäristöstä saatuja hedelmäisiä aromeja, mikä tekee niistä täydellisen kypsiä kyseisiä viinityyppejä varten. ”Kuivatuista rypäleistä valmistettu viini” -luokan viineihin käytettävät rypäleet ovat saavuttaneet ihanteellisen sokeripitoisuuden ja fenolien kypsyyden, ja kasvuympäristön ansiosta hapokkuus, sokerit ja aromit ovat niissä parhaassa mahdollisessa tasapainossa. Tätä hienovaraista tasapainoa jalostetaan edelleen rypäleiden kuivaamisella ja niiden mehun tiivistämisellä. Lopputuloksena on laadukas jälkiruokaviini, jolle ovat ominaisia korkea sokeripitoisuus, hedelmäiset aromit ja raikas hapokkuus.

9. Olennaiset lisäedellytykset

Pienemmän alueen nimi

Oikeudellinen kehys:

EU:n sääntely

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Alkuperäaluetta kuvaavaan Rivierenland-nimitykseen voidaan lisätä alueellinen nimi ”Achterhoek” tai ”Betuwe”, kun viini on peräisin kyseiseltä pienemmältä alueelta. Näissä tapauksissa vähintään 85 prosentin rypäleistä on oltava peräisin kyseiseltä alueelta.

Linkki eritelmään

https://www.rvo.nl/sites/default/files/2022-04/Productdossier-BOB-Rivierenland.pdf

(1) EUVL L 347, 20.12.2013, s. 671.